
PËR DISA NDRYSHIME NË VENDIMIN E KËSHILLIT TË MINISTRAVE NR.479, DATË 16.9.1993 “PËR DISA NDRYSHIME NË VENDIMIN E KËSHILLIT TË MINISTRAVE NR.276, DATË 30.6.1992 “PËR ORGANIZIMIN, PRITJEN, SHPËRNDARJEN DHE ADMIMINISTRIMIN E NDIHMAVE SHTETËRORE”

Me propozimin e Ministrisë së Transporteve dhe Komunikacioneve, Këshilli i Ministrave

V E N D O S I :

1. Në vendimin e Këshillit të Ministrave nr.479, datë 16.9.1993, paragrafi i parë dhe pika 1 e kreut III ndryshohen si vijon:
“Marrëdhëniet ndërmjet Portit Detar, spedicionerëve dhe Tregshumit e NTG në Durrës 
rregullohen si vijon:
1. Porti Detar kryen shkarkimin e mallrave nga anija.
Spedicionerët, të zgjedhur me ankand sipas rregullave të përgjithshme në emër e për llogari të Tregshum-it e NTG-së, kryejnë marrjen në dorëzim, depozitimin e përkohshëm, transportin dhe dorëzimin te pritësi të mallrave, sipas nevojave që paraqiten”.
2. Pika 2 shfuqizohet.
3. Pika 3 ndryshohet si vijon:
“Ndërmarrjet e furnizimit me shumicë, në varësi nga kontrata që kanë spedicionerët, i marrin mallrat në dorëzim nga këta të fundit në kalate, në mjete, kur evadohen drejtpërsëdrejti, a në magazinat e specidionit, kur e mbulojnë vetë transportin, ose i japin spedicionerit urdhrin dhe planin e shpërndarjes dhe marrin prej tij dokumentacionin e dorëzimit të mallit në destinacion, kur tranporti mbulohet nga spedicioneri”.
4. Pika 4 ndryshohet si vijon:
“Tregshumi dhe NTG i paguan spedicionerit shpërbimin për shërbimet sipas përcaktimit në kontratë ose vlerën e përcaktuar në anakand, e cila parashikon sipas rastit shpenzimet e ngarkim-shkarkimit, spontimit, magazinimit, transportit , shërbimit etj. Pagesat ndaj të tretëve kryhen nga spedicionerët”.
5. Pika 5 ndryshohet si vijon:
“Spedicioneri i caktuar me kontratë, kryen në emër të ndërmarrjeve pritëse të gjitha veprimet e marrjes në dorëzim të mallrave nga anija dhe të dorëzimit të mallrave te pritësi i urdhëruar, përpilon dokumentet përfundimtare me të dhe i dorëzon Tregshumit e NTG dokumentacionin e plotë të lëvizjes së mallit, duke i dorëzuar sipas rastit edhe dokumentet e nevojshme për realizimin e diferencave.
Në mungesë të dokumenteve legale për diferencat, spedicioneri përgjigjet për diferencat sipas edhe përcaktimit kontraktor që ka me klientët”.

Ky vendim hyn në fuqi menjëherë.

